钦定古今图书集成/明伦汇编/氏族典/第250卷 > 张永
## 钦定古今图书集成/明伦汇编/氏族典/第250卷 > 张永

按《明外史张永传》：“永，保定新城人。武宗初总神机营，
与刘瑾为党，居八虎之一。既见瑾行事，遂恶之。为人
多智，颇好附正人。安化王寘𫔍反，帝令永及右都御
史杨一清往讨。及师出，寘𫔍已擒，永遂抚定馀党，与
一清言，欲奏瑾不法事。及还，遂奏诛瑾。久之，库官吴
纪盗库金，为御用监丘聚所发，纪言受永指，永坐闲住。武宗崩，永提督九门，防奸制变，著《辑宁劳》。世宗立，
御史萧淮等奏谷大用辈党恶为奸，并及永，降奉御
司香孝陵。嘉靖八年起掌御用监，提督团营。卒。